Круна () је ТВ историјска драмска серија о владавини краљице Елизабете II. Створио ју је и написао Питер Морган, а продуцирали Лефт бенк пикчерс и Сони пикчерс телевижон за Нетфликс. Серија је настала из Моргановог филма "Краљица" из 2006. године и позоришне представе "The Audience" из 2013. године. Прва сезона обухвата период од склапања брака краљице Елизабете са принцем Филипом, војводом од Единбурга 1947. године, до раскида веридбе њене сестре, принцезе Маргарете, са капетаном Питером Таунсендом 1955. године. Друга сезона обухвата период од Суецке кризе 1956. године, пензионисања трећег краљичиног премијера, Харолда Макмилана 1963. године, до рођења принца Едварда 1964. године. Трећа сезона обухвата период од 1964. до 1977. године, покривајући два мандата Харолда Вилсона као премијера, и уводећи лик Камиле Шанд. Четврта сезона укључује премијерку Маргарет Тачер и венчање принца Чарлса са леди Дајаном Спенсер. Пета и шеста сезона, које ће закључити серију, покриваће краљичину владавину до 21. века.